Marco Rubio

Markas Antonijus Rubijus (, g. 1971 m. gegužės 28 d.) – amerikiečių politikas, teisininkas, 2011–2025 m. Floridos valstijoje išrinktas JAV Senato narys, nuo 2025 m. JAV valstybės sekretorius. Respublikonų partijos narys. 2006–2008 m. Floridos Atstovų rūmų pirmininkas. 2016 m. Rubio nesėkmingai siekė savo kandidatūros į JAV prezidento postą iškėlimo Respublikonų partijoje, laimėjo pirminius rinkimus Minesotoje, Kolumbijos apygardoje ir Puerto Rike.

Rubijus yra kubiečių kilmės amerikietis, gimęs ir užaugęs Majamyje, Floridos valstijoje. Dešimtajame dešimtmetyje dirbo Vakarų Majamio miesto taryboje. 2000 m. išrinktas į Floridos Atstovų rūmus. Vėliau išrinktas Floridos Atstovų rūmų pirmininku. 2008 m. dėl kadencijų skaičiaus limito baigė karjerą Floridos įstatymų leidžiamojoje valdžioje. Dėstė Floridos tarptautiniame universitete.

2010 m. buvo išrinktas į JAV Senatą. 2015 m. nusprendė siekti prezidento posto. Rinkiminės kampanijos Respublikonų partijoje metu Rubio kritiškai vertino Donaldą Trampą, bet, pralaimėjęs respublikonų partijos pirminius rinkimus Floridoje, pasitraukė iš rinkiminės kovos ir galiausiai išreiškė Trampui palaikymą. 2016 m. perrinktas į JAV Senatą.

Rubijus dėl savo įtakos JAV politikai Lotynų Amerikos atžvilgiu Trampo administracijos metu buvo apibūdinamas kaip „Lotynų Amerikos valstybės sekretorius”. 2022 m. nugalėjo JAV demokratų partijos kandidatą Valą Demingsą ir buvo perrinktas trečiajai kadencijai į JAV Senatą.

Nuo 2025 m. sausio 21 d. pradėjo eiti JAV valstybės sekretoriaus pareigas.

 Šaltiniai 

|-

Kategorija:JAV Senato nariai
Kategorija:JAV teisininkai
Kategorija:JAV valstybės sekretoriai